**ДОГОВОР ЗА УСЛУГА**

**№РД-11-........../.....................2018 г.**

Днес …….........……….. в гр. София, между:

**МИНИСТЕРСТВОТО НА ЗДРАВЕОПАЗВАНЕТО**, с адрес: гр. София 1000, пл. “Света Неделя” № 5, БУЛСТАТ 000695317 и представлявано от Кирил Ананиев – министър на здравеопазването и Мария Беломорова, директор на дирекция „БФ”, наричано по-долу за краткост „**ВЪЗЛОЖИТЕЛ”** от една страна

И

**„…………………….” ………….**, със седалище и адрес на управление: гр. …………………, ул. „………………” № ………….., с ЕИК ………………………, ДДС идeнт. № …………………………. представлявано от ………………………., в качеството на ............................................., съгласно ............................................., представлявано от ……………………………………………… – длъжност ..............................................,

наричано за краткост по – долу **“ИЗПЪЛНИТЕЛ”**,

(ВЪЗЛОЖИТЕЛЯТ и ИЗПЪЛНИТЕЛЯТ наричани заедно „**Страните**“, а всеки от тях поотделно „**Страна**“);

на основание чл.194 от ЗОП и протокол от комисия, назначена със Заповед ………………, утвърден от ВЪЗЛОЖИТЕЛЯ на ……………………., с които е предложено класирането на участниците и е определен ИЗПЪЛНИТЕЛЯТ на обществена поръчка с предмет: **"Осигуряване на телекомуникационни услуги за нуждите на Министерството на здравеопазването за 2018 г."*, обособена позиция № 2 "*Предоставяне на цифрови и аналогови селищни телефонни линии“,** се сключи този договор за следното:

**ПРЕДМЕТ НА ДОГОВОРА**

**Чл. 1.** **(1)** ВЪЗЛОЖИТЕЛЯТ възлага, а ИЗПЪЛНИТЕЛЯТ се задължава да предоставя съобщителни линии под наем за нуждите на Министерството на здравеопазването, срещу възнаграждение и при условията на този Договор.

**(2)** Предоставяните от ИЗПЪЛНИТЕЛЯ услуги, наричани за краткост „Услугите“, включват предоставянето на съобщителни линии под наем на територията на гр. София, за нуждите на ВЪЗЛОЖИТЕЛЯТ на следните адреси - пл. „Света Неделя“ № 5, гр. София, ул. „Шести септември“ № 29, гр. София, ул. „Никола Габровски“ № 50, на следните точки:

|  |  |  |  |  |
| --- | --- | --- | --- | --- |
| № | Изисквания и стандарти | Адрес на първа крайна точка | Адрес на втора крайна точка | брой |
| 1 | Двупроводна аналогова селищна наета линия: Интерфейс и характеристики – съгласно БДС ETS 300 448 и БДС ETS 300 449 |  гр. София, пл. „Света Неделя“ № 5 |  гр. София, ул. „Шести септември“ № 29 | 3 |
| 2 | Двупроводна аналогова селищна наета линия: Интерфейс и характеристики – съгласно БДС ETS 300 448 и БДС ETS 300 449 |  гр. София, пл. „Света Неделя“ № 5 |  гр. София, ул. „Никола Габровски“ № 50 | 1 |
| 3 | Четирипроводна аналогова селищна наета линия: Интерфейс и характеристики – съгласно БДС ETS 300 451 и БДС ETS 300 452 |  гр. София, пл. „Света Неделя“ № 5 |  гр. София, ул. „Шести септември“ № 29 | 1 |

**Чл. 2.** ИЗПЪЛНИТЕЛЯТ се задължава да предоставя Услугите в съответствие с Техническата спецификация, Техническото предложение на ИЗПЪЛНИТЕЛЯ и Ценовото предложение на ИЗПЪЛНИТЕЛЯ, съставляващи съответно Приложения № 1, 2 и 3 към този Договор и представляващи неразделна част от него.

**Чл. 3.** В случай на противоречие между „Общи условия” на ИЗПЪЛНИТЕЛЯ и условията посочени в този договор, и приложенията към него, предимство имат условията, посочени в Техническата спецификация.

**Чл. 4.** ИЗПЪЛНИТЕЛЯТ предоставя на ВЪЗЛОЖИТЕЛЯ услугите по чл. 1 от този договор, посредством предоставянето на съобщителни линии под наем на територията на гр. София, съгласно Техническата спецификация.

**Чл. 5.** Първоначалното предоставяне на електронните съобщителни услуги се удостоверява с двустранно подписан протокол и се извършва от определени лица от страна на упълномощени представители на ВЪЗЛОЖИТЕЛЯ и ИЗПЪЛНИТЕЛЯ.

**СРОК НА ДОГОВОРА. СРОК И МЯСТО НА ИЗПЪЛНЕНИЕ**

**Чл. 6.**  Договорът влиза в сила от ……………………….и е със срок 24 месеца или до достигане на разполагаемия финансов ресурс по чл. 8, ал. 1, в зависимост от това, кое от двете събития настъпи първо.

**Чл. 7.** Място на изпълнение – Министерство на здравеопазването на следните адреси: гр. София пл. „Света Неделя“ № 5, ул. „Шести септември“ № 29, ул. „Никола Габровски“ № 50.

**ЦЕНА, РЕД И СРОКОВЕ ЗА ПЛАЩАНЕ**

**Чл. 8.** **(1)** За предоставяне на Услугите, ВЪЗЛОЖИТЕЛЯТ заплаща на ИЗПЪЛНИТЕЛЯ месечна обща стойност, формирана въз основа на реално ползваните услуги от ВЪЗЛОЖИТЕЛЯ с включена абонаментна месечна такса по чл.8 ал. 2, общо за съобщителните линии наети от ВЪЗЛОЖИТЕЛЯ, като максималната стойност на договора не може да надвишава лимита до 20 000.00 лв. (двадесет хиляди лева) без вкл. ДДС или до 24 000.00 лв. (двадесет и четири хиляди лева) с вкл. ДДС(наричана по-нататък „Стойността на Договора“).

**(2)** За предоставянето на Услугите, ВЪЗЛОЖИТЕЛЯТ се задължава да плати на ИЗПЪЛНИТЕЛЯ обща цена за **месечна абонаментна такса**, включваща всички **точки на възложителя** в размер на **………………………………….. лв. (………………………………………..) без включен ДДС**, съгласно Ценовото предложение на ИЗПЪЛНИТЕЛЯ.

**(3)** ВЪЗЛОЖИТЕЛЯТ си запазва правото, в рамките на договорената сума за месечна абонаментна такса по ал. 2, освен посочените в таблицата точки по чл. 1, ал. 2 от Договора, при възникнала необходимост за ВЪЗЛОЖИТЕЛЯ, да бъде предвидена възможност за промяна на параметри на селищната линия добавяне на нови точки, преместване на съществуващи на друг адрес и закриване, без заплащане на неустойки или санкции.

 **(4)** Цената, посочена в ал. 2 е фиксирана за отделните дейности, свързани с предоставяне на Услугите, посочени в Ценовото предложение на ИЗПЪЛНИТЕЛЯ и е фиксирана за времето на изпълнение на Договора, като не подлежи на промяна.

**Чл. 9.** **(1)** Всяко плащане по този Договор се извършва въз основа на следните документи:

1. Фактура за дължимата сума издадена от ИЗПЪЛНИТЕЛЯ и представена на ВЪЗЛОЖИТЕЛЯ, след приключване на отчетния период.

2. Детайлна сметка, която да съдържа най-малко следната информация- период на отчитане, направление, тип на услугата, скорост, сума, обща сума.

**(2)** ВЪЗЛОЖИТЕЛЯТ се задължава да извършва всяко дължимо плащане в срок до 30 (тридесет) календарни дни, след получаването на фактура на ИЗПЪЛНИТЕЛЯ, при спазване на условията по ал. 1.

**(3)** При констатиране на неверни, некоректни или липсващи данни в документите по ал. 1, т.1 и т. 2, ВЪЗЛОЖИТЕЛЯТ връща фактурата за корекция, като в този случай заплащането се извършва в срок до 30 (тридесет) дни след коригиране на документите.

**Чл. 10. (1)** Всички плащания по този Договор се извършват в лева, чрез банков превод по следната банкова сметка на ИЗПЪЛНИТЕЛЯ:

Банкова сметка:

IBAN:

BIC:

**(2)** ИЗПЪЛНИТЕЛЯТ е длъжен да уведомява писмено ВЪЗЛОЖИТЕЛЯ за всички последващи промени по ал. 1 в срок от 3 (три) работни дни, считано от момента на промяната. В случай че ИЗПЪЛНИТЕЛЯТ не уведоми ВЪЗЛОЖИТЕЛЯ в този срок, се счита, че плащанията са надлежно извършени.

**(3)** Сроковете за плащане по чл. 9, ал. 2 се спират, когато ИЗПЪЛНИТЕЛЯТ бъде уведомен, че фактурата му не може да бъде платена, тъй като сумата не е дължима поради липсващи и/или некоректни придружителни документи или наличие на доказателства, че разходът не е правомерен. ИЗПЪЛНИТЕЛЯТ трябва да даде разяснения, да направи изменения или представи допълнителна информация в срок до 5 (пет) работни дни, след като бъде уведомен за това. Периодът за плащане продължава да тече от датата, на която ВЪЗЛОЖИТЕЛЯТ получи правилно оформена фактура или поисканите разяснения, корекции или допълнителна информация.

**ГАРАНЦИЯ ЗА ИЗПЪЛНЕНИЕ**

**Чл. 11.** При подписването на този Договор, ИЗПЪЛНИТЕЛЯТ представя на ВЪЗЛОЖИТЕЛЯ гаранция за изпълнение в размер на 3% (три на сто) от Стойността на Договора без ДДС, а именно **…………………………………………………………..**

**Чл. 12. (1)** В случай на изменение на Договора, извършено в съответствие с този Договор и приложимото право, включително когато изменението е свързано с индексиране на Цената, ИЗПЪЛНИТЕЛЯТ се задължава да предприеме необходимите действия за привеждане на Гаранцията за изпълнение в съответствие с изменените условия на Договора, в срок до 7 (*седем*) дни от подписването на допълнително споразумение за изменението.

**(2)** Действията за привеждане на Гаранцията за изпълнение в съответствие с изменените условия на Договора могат да включват, по избор на ИЗПЪЛНИТЕЛЯ:

1. внасяне на допълнителна парична сума по банковата сметка на ВЪЗЛОЖИТЕЛЯ, при спазване на изискванията на чл. 13, ал. 1 от Договора; и/или;

2. предоставяне на документ за изменение на първоначалната банкова гаранция или нова банкова гаранция, при спазване на изискванията на чл. 14 от Договора;

3. предоставяне на документ за изменение на първоначалната застраховка или нова застраховка, при спазване на изискванията на чл. 13, ал. 2 и ал.3 от Договора

**Чл. 13. (1)** Когато, като Гаранция за изпълнение се представя парична сума, сумата се внася по следната банкова сметка на ВЪЗЛОЖИТЕЛЯ:

БАНКА: БНБ ЦЕНТРАЛНО УПРАВЛЕНИЕ

BIC: BNBG BGSD

IBAN: BG21 BNBG 9661 3300 1293 01

**(2)** Когато като Гаранция за изпълнение се представя застраховка, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на застрахователна полица, издадена в полза на Възложителят, който следва да бъде посочен като трето ползващо се лице по тази застраховка, която трябва да отговаря на следните изисквания:

**1.** застраховката да бъде безусловна и неотменяема, да съдържа задължение на застрахователя да извърши плащане при първо писмено искане от ВЪЗЛОЖИТЕЛЯ и следва да покрива отговорността на изпълнителя по настоящия договор и не може да бъде използвана за обезпечение на отговорността на изпълнителя по друг договор;

**2.** да бъде със срок на валидност за целия срок на действие на Договора плюс 30 (тридесет) дни след изтичане срока на Договора.

**(3)** Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на ВЪЗЛОЖИТЕЛЯ, при наличието на основание за това, са за сметка на ИЗПЪЛНИТЕЛЯ.

**Чл. 14. (1)** Когато, като гаранция за изпълнение се представя банкова гаранция, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на банкова гаранция, издадена в полза на ВЪЗЛОЖИТЕЛЯ, която трябва да отговаря на следните изисквания:

1. да бъде безусловна и неотменяема банкова гаранция, да съдържа задължение на банката - гарант да извърши плащане при първо писмено искане от ВЪЗЛОЖИТЕЛЯ, деклариращ, че е налице неизпълнение на задължение на ИЗПЪЛНИТЕЛЯ или друго основание за задържане на Гаранцията за изпълнение по този Договор;

2. да бъде със срок на валидност за целия срок на действие на Договора, плюс 30 (тридесет) дни след прекратяването на Договора, като при необходимост срокът на валидност на банковата гаранция се удължава или се издава нова.

**(2)** Банковите разходи по откриването и поддържането на Гаранцията за изпълнение във формата на банкова гаранция, както и по усвояването на средства от страна на ВЪЗЛОЖИТЕЛЯ, при наличието на основание за това, са за сметка на ИЗПЪЛНИТЕЛЯ.

**Чл. 15. (1)** ВЪЗЛОЖИТЕЛЯТ освобождава Гаранцията за изпълнение в срок до 30 (*тридесет*) дни след прекратяването на Договора или след приключване на изпълнението на Договора в пълен размер, ако липсват основания за задържането от страна на ВЪЗЛОЖИТЕЛЯ на каквато и да е сума по нея.

**(2)** Освобождаването на Гаранцията за изпълнение се извършва, както следва:

1. когато е във формата на парична сума – чрез превеждане на сумата по банковата сметка на ИЗПЪЛНИТЕЛЯ, посочена в чл. 10, ал.1 от Договора;

2. когато е във формата на банкова гаранция – чрез връщане на нейния оригинал на представител на ИЗПЪЛНИТЕЛЯ или упълномощено от него лице;

3. когато е във формата на застраховка – чрез връщане на нейния оригинал на представител на ИЗПЪЛНИТЕЛЯ или упълномощено от него лице.

**(3)** Гаранцията или съответната част от нея не се освобождава от ВЪЗЛОЖИТЕЛЯ, ако в процеса на изпълнение на Договора е възникнал спор между Страните относно неизпълнение на задълженията на ИЗПЪЛНИТЕЛЯ и въпросът е отнесен за решаване пред съд. При решаване на спора в полза на ВЪЗЛОЖИТЕЛЯ той може да пристъпи към усвояване на гаранциите.

**Чл. 16.** ВЪЗЛОЖИТЕЛЯТ има право да задържи съответна част и да се удовлетвори от Гаранцията за изпълнение, когато ИЗПЪЛНИТЕЛЯТ не изпълни някое от неговите задължения по Договора, както и в случаите на лошо, частично и забавено изпълнение на което и да е задължение на ИЗПЪЛНИТЕЛЯ, като усвои такава част от Гаранцията за изпълнение, която съответства на уговорената в Договора неустойка за съответния случай на неизпълнение.

**Чл. 17.** ВЪЗЛОЖИТЕЛЯТ има право да задържи Гаранцията за изпълнение в пълен размер, в следните случаи:

1. ако ИЗПЪЛНИТЕЛЯТ не започне работа по изпълнение на Договора за период по-дълъг от 24 (*двадесет и четири*) часа след Датата на влизане в сила и ВЪЗЛОЖИТЕЛЯТ развали Договора на това основание;

2. при пълно неизпълнение, в т.ч., когато Услугите не отговарят на изискванията на ВЪЗЛОЖИТЕЛЯ и разваляне на Договора от страна на ВЪЗЛОЖИТЕЛЯ на това основание;

3. при прекратяване на дейността на ИЗПЪЛНИТЕЛЯ или при обявяването му в несъстоятелност.

**Чл. 18.** Във всеки случай на задържане на Гаранцията за изпълнение, ВЪЗЛОЖИТЕЛЯТ уведомява ИЗПЪЛНИТЕЛЯ за задържането и неговото основание. Задържането на Гаранцията за изпълнение изцяло или частично не изчерпва правата на ВЪЗЛОЖИТЕЛЯ да търси обезщетение в по-голям размер.

**Чл. 19.** Когато ВЪЗЛОЖИТЕЛЯТ се е удовлетворил от Гаранцията за изпълнение и Договорът продължава да е в сила, ИЗПЪЛНИТЕЛЯТ се задължава в срок до 5 (*пет*) дни да допълни Гаранцията за изпълнение, като внесе усвоената от ВЪЗЛОЖИТЕЛЯ сума по сметката на ВЪЗЛОЖИТЕЛЯ или предостави документ за изменение на първоначалната банкова гаранция или нова банкова гаранция, така че във всеки момент от действието на Договора размерът на Гаранцията за изпълнение да бъде в съответствие с чл. 11 от Договора.

**Общи условия относно Гаранцията за изпълнение**

**Чл. 20.** ВЪЗЛОЖИТЕЛЯТ не дължи лихва за времето, през което средствата по Гаранцията за изпълнение са престояли при него законосъобразно.

**ПРАВА И ЗАДЪЛЖЕНИЯ НА СТРАНИТЕ**

**Чл.21**. Изброяването на конкретни права и задължения на Страните в този раздел от Договора е неизчерпателно и не засяга действието на други клаузи от Договора или от приложимото право, предвиждащи права и/или задължения, на която и да е от Страните.

**Общи права и задължения на ИЗПЪЛНИТЕЛЯ**

**Чл. 22. ИЗПЪЛНИТЕЛЯТ има право:**

1. Да получи възнаграждение в размера, сроковете и при условията по чл. 8 – 10 от Договора.

2. Да иска и да получава от ВЪЗЛОЖИТЕЛЯ необходимото съдействие за изпълнение на задълженията по този Договор, както и всички необходими документи, информация и данни, пряко свързани или необходими за изпълнение на Договора.

**Чл. 23. ИЗПЪЛНИТЕЛЯТ се задължава:**

**1.** Техническите характеристики на предложените съобщителни линии да съответстват на съответните български и международни стандарти указани в чл. 1, ал. 2 от Договора.

**2.** Да осигури високо ниво на конфиденциалност при преноса на потребителска информация;

**3.** Да осигури непрекъсната, надеждна и качествена работа на предоставените линии 24 часа в денонощието 7 дни в седмицата, 365 дни годишно – Help Desk.

**4.** Да отстранява възникнали повреди при нормални условия на работа в срок от четири часа.

**5.** Повредите, дължащи се на външни причини да се отстраняват и да се привежда мрежата в състояние на работа във възможно най-кратък срок, след отпадане на причините.

**6.** Срокът за отстраняване на повредата започва да тече от момента на писмено, по телефона, факса или e-mail уведомяване за повредата от страна на ВЪЗЛОЖИТЕЛЯ или от установяването и от страна на ИЗПЪЛНИТЕЛЯ, посредством упълномощени за това лица.

**7.** Да оповести адрес, телефон, факс или e-mail, на които да се приемат уведомления от ВЪЗЛОЖИТЕЛЯ за повреди, прекъсвания или други форми на неизправно получаване на услугите и се води регистър по дата и час на заявяване, причина и време за тяхното отстраняване.

**8.** Да уведомява ВЪЗЛОЖИТЕЛЯ по телефон или факс, или e-mail, писмено за прекъсване и влошено качество на предоставяната услуга при извършване на профилактични прегледи, ремонти или поради развитие на мрежата, както и за сроковете за прекъсването или влошеното качество на услугата в срок от 3 дни преди ефективното й прекъсване.

**9.** Предварително да уведомява ВЪЗЛОЖИТЕЛЯ при искане за достъп до неговите помещения.

**10.** В случай на отказ или дефект на оборудването, доставено за реализация на услугите, да осигури поддръжка за собствена сметка, да осигури ново за собствена сметка или да отремонтира безвъзмездно констатирания дефект.

**11.** Предоставеното оборудване остава собственост на ИЗПЪЛНИТЕЛЯ и подлежи на връщане след закриване на услугата или прекратяване на договора.

**12.** Да предоставя на ВЪЗЛОЖИТЕЛЯ документите по чл. 9, ал. 1.

**13.** Да извършва корекция на сгрешени фактури за срок от………………часа (съгласно посоченото .

**14.** Да съхранява цялата информация, свързана с разплащанията на ВЪЗЛОЖИТЕЛЯ, в продължение поне на шест месеца и да предоставя на ВЪЗЛОЖИТЕЛЯ, при писмено искане, разпечатка от тези разплащания;

**15.** При предоставяне на услугата през непълен месец в дадена точка да преизчислява месечната абонаментна така, като резултативната цена , която е пропорционална на дните през, които е ползвана.

**16.** Да пази поверителна Конфиденциалната информация, в съответствие с уговореното в чл. 37 от Договора.

**Общи права и задължения на ВЪЗЛОЖИТЕЛЯ**

**Чл. 24. ВЪЗЛОЖИТЕЛЯТ има право:**

**1.** Да изисква и да получава Услугите в уговорените срокове, количество и качество.

**2.** Да контролира изпълнението на поетите от ИЗПЪЛНИТЕЛЯ задължения, в т.ч. да иска и да получава информация от ИЗПЪЛНИТЕЛЯ през целия Срок на Договора.

**3.** Да изисква, при необходимост и по своя преценка, обосновка от страна на ИЗПЪЛНИТЕЛЯ на изготвените от него извлечения за предоставяните услуги, в това число период на отчитане, направление, тип на услугата, скорост.

**4.** Да не приеме предоставената Услуга при констатирани недостатъци в изпълнението, в съответствие с уговореното в чл. 26 и 27 от Договора.

**5.** Да ползва услугите на съобщителната мрежа на ИЗПЪЛНИТЕЛЯ, в съответствие с изискванията на настоящия договор и приложенията към него.

**6.** Чрез упълномощени свои представители, да предоставя на ИЗПЪЛНИТЕЛЯ писмена заявка за необходимите нови електронни съобщителни услуги.

**7.** На точките за контакт по чл. 43, ал. 2, т. 2 да подава рекламации по качеството, възникнали повреди, заявки за услуги и друга кореспонденция, свързана с предоставяните електронни съобщителни услуги. Да получава потвърждение за получаването на информацията и да бъде информиран за сроковете за отстраняване на подадените рекламации и повреди.

**8.** При неудовлетвореност от осъществяване на връзка и професионално персонално обслужване от страна на упълномощения представител на ИЗПЪЛНИТЕЛЯ, да поиска смяна с друг представител.

**Чл. 25. ВЪЗЛОЖИТЕЛЯТ се задължава:**

**1.** Да заплати на ИЗПЪЛНИТЕЛЯ Цената в размера, по реда и при условията, предвидени в този Договор.

**2.** Да предостави и осигури достъп на ИЗПЪЛНИТЕЛЯ до информацията, необходима за извършването на Услугите, предмет на Договора, при спазване на относимите изисквания или ограничения съгласно приложимото право.

**3.** Да определи и упълномощи лице за връзка с упълномощени представители на ИЗПЪЛНИТЕЛЯ и за подписване на приемно-предавателни протоколи и/или други необходими документи за доставяне и приемане на услугите по договора.

**4.** Да пази поверителна Конфиденциалната информация, в съответствие с уговореното в чл. 37 от Договора.

**5.** Да оказва съдействие на ИЗПЪЛНИТЕЛЯ във връзка с изпълнението на този Договор, включително и за отстраняване на възникнали пречки при изпълнението на Договора, когато ИЗПЪЛНИТЕЛЯТ поиска това.

**ПРЕДАВАНЕ И ПРИЕМАНЕ НА ИЗПЪЛНЕНИЕТО**

**Чл. 26.** Приемането на първоначалното предоставяне на Услугите по този Договор се удостоверява с двустранно подписан протокол, в съответствие с чл. 5 от Договора. В случай, че към този момент бъдат констатирани недостатъци в изпълнението, те се описват в протокола от ВЪЗЛОЖИТЕЛЯ и се определя подходящ срок за отстраняването им.

**Чл. 27.** (1) Ежемесечно, след изтичане на отчетния период, ИЗПЪЛНИТЕЛЯТ представя на ВЪЗЛОЖИТЕЛЯ фактури за ползваните услуги.

(2) Представители на ВЪЗЛОЖИТЕЛЯ извършват проверка на получените фактури и ги одобряват за плащане, като при необходимост изискват разяснения по ползваните услуги.

**САНКЦИИ ПРИ НЕИЗПЪЛНЕНИЕ**

**Чл. 28**. (1) При забава в плащането, ВЪЗЛОЖИТЕЛЯТ дължи неустойка в размер на 0.1% от дължимата сума по представената фактура за всеки ден закъснение, но не повече от 5 % от тази стойност.

(2) ВЪЗЛОЖИТЕЛЯТ не дължи неустойка в случаите, в които упражни правото си предсрочно да прекрати договора с ИЗПЪЛНИТЕЛЯ.

**Чл. 29.** За всеки период, в който ползването на някоя услуга е било невъзможно, поради причини, за които ИЗПЪЛНИТЕЛЯ носи отговорност, за време продължило повече от 24 (двадесет и четири) часа, ВЪЗЛОЖИТЕЛЯТ има право на обезщетение в размер на 1/30 от месечната абонаментна такса.

**Чл. 30.** (1) Ако ИЗПЪЛНИТЕЛЯТ не изпълни възложената услуга или част от нея, или изпълнението не отговоря изцяло или частично на изискванията на ВЪЗЛОЖИТЕЛЯ, на техническата спецификация, на условията на договора или на офертата на ИЗПЪЛНИТЕЛЯ, същият дължи на ВЪЗЛОЖИТЕЛЯ неустойка в размер на 5 % от договорената месечна такса без включен ДДС.

**Чл. 31.** (1) Изплащането на неустойката не лишава изправната страна от правото да търси реално изпълнение и обезщетение за претърпени вреди.

(2) ВЪЗЛОЖИТЕЛЯТ има право да удовлетвори вземането си за дължимата неустойка от гаранцията за изпълнение на договора, като уведоми писмено ИЗПЪЛНИТЕЛЯ за това.

(3) За претърпените вреди във връзка с настоящия договор изправната страна по него има право да търси по съдебен ред обезщетение, в съответствие с общите правила на гражданското законодателство.

**ПРЕКРАТЯВАНЕ НА ДОГОВОРА**

**Чл. 32**. Договорът се прекратява в следните случаи:

1. С изтичане на уговорения срок;

2. При достигане на максимално допустимата Стойност на Договора посочена в чл. 8, ал. 1;

3. По взаимно съгласие на страните изразено в писмена форма;

4. При констатирани нередности и/или конфликт на интереси - с изпращане на едностранно писмено предизвестие от ВЪЗЛОЖИТЕЛЯ до ИЗПЪЛНИТЕЛЯ;

5. Когато са настъпили съществени промени във финансирането на обществената поръчка - предмет на договора, извън правомощията на ВЪЗЛОЖИТЕЛЯ, които той не е могъл или не е бил длъжен да предвиди или да предотврати - с писмено уведомление, веднага след настъпване на обстоятелствата.

**Чл. 33.** ВЪЗЛОЖИТЕЛЯТ може да прекрати договора без предизвестие и без да дължи неустойки, когато ИЗПЪЛНИТЕЛЯТ:

- забави изпълнението и/или не изпълни някое от задълженията си по договора с повече от 7 /седем/ работни дни;

- не изпълни точно някое от задълженията си по договора.

- използва подизпълнител, без да е декларирал това в офертата си, или използва подизпълнител, който е различен от този, посочен в офертата му.

- бъде обявен в несъстоятелност или когато е в производство по несъстоятелност или ликвидация.

**Чл. 34.** ВЪЗЛОЖИТЕЛЯТ може да прекрати договора едностранно с едномесечно писмено предизвестие, без дължими неустойки и обезщетения и без необходимост от допълнителна обосновка. Прекратяването става след уреждане на финансовите взаимоотношения между страните за извършените от страна на ИЗПЪЛНИТЕЛЯ и одобрени от ВЪЗЛОЖИТЕЛЯ услуги.

**ОБЩИ РАЗПОРЕДБИ**

**Дефинирани понятия и тълкуване**

**Чл. 35. (1)** Освен ако са дефинирани изрично по друг начин в този Договор, използваните в него понятия имат значението, дадено им в ЗОП, съответно в легалните дефиниции в Допълнителните разпоредби на ЗОП или, ако няма такива за някои понятия – според значението, което им се придава в основните разпоредби на ЗОП.

**(2)** При противоречие между различни разпоредби или условия, съдържащи се в Договора и Приложенията, се прилагат следните правила:

1. специалните разпоредби имат предимство пред общите разпоредби;

2. разпоредбите на Приложенията имат предимство пред разпоредбите на Договора.

**Спазване на приложими норми**

**Чл. 36.** При изпълнението на Договора, ИЗПЪЛНИТЕЛЯТ е длъжен да спазва всички приложими нормативни актове, разпоредби, стандарти и други изисквания, свързани с предмета на Договора.

**Конфиденциалност**

**Чл. 37. (1)** Всяка от Страните по този Договор се задължава да пази в поверителност и да не разкрива или разпространява информация за другата Страна, станала ѝ известна при или по повод изпълнението на Договора („**Конфиденциална информация**“). Конфиденциална информация включва, без да се ограничава до:

1. тайната на съобщенията, която обхваща съдържанието на съобщението, вида на предоставената услуга и всички данни, които са свързани с нейното предоставяне, като предприема всички необходими технически и организационни мерки за това;

2. обстоятелства, свързани с търговската дейност, техническите процеси, проекти или финанси на Страните, както и ноу-хау, изобретения, полезни модели или други права от подобен характер, свързани с изпълнението на Договора.

**(2)** С изключение на случаите, посочени в ал. 3 на този член, Конфиденциална информация може да бъде разкривана само след предварително писмено одобрение от другата Страна, като това съгласие не може да бъде отказано безпричинно.

**(3)** Не се счита за нарушение на задълженията за неразкриване на Конфиденциална информация, когато:

1. информацията е станала или става публично достъпна, без нарушаване на този Договор, от която и да е от Страните;

2. информацията се изисква по силата на закон, приложим спрямо която и да е от Страните; или

3. предоставянето на информацията се изисква от регулаторен или друг компетентен орган и съответната Страна е длъжна да изпълни такова изискване;

В случаите по точки 2 или 3 Страната, която следва да предостави информацията, уведомява незабавно другата Страна по Договора.

**(4)** Задълженията по тази клауза се отнасят до съответната Страна, всички нейни поделения, контролирани от нея фирми и организации, всички нейни служители и наети от нея физически или юридически лица, като съответната Страна отговаря за изпълнението на тези задължения от страна на такива лица.

**Задълженията, свързани с неразкриване на Конфиденциалната информация остават в сила и след прекратяване на Договора, на каквото и да е основание.**

**Публични изявления**

**Чл. 38.** ИЗПЪЛНИТЕЛЯТ няма право да дава публични изявления и съобщения, да разкрива или разгласява каквато и да е информация, която е получил във връзка с извършване на Услугите, предмет на този Договор, независимо дали е въз основа на данни и материали на ВЪЗЛОЖИТЕЛЯ или на резултати от работата на ИЗПЪЛНИТЕЛЯ, без предварителното писмено съгласие на ВЪЗЛОЖИТЕЛЯ, което съгласие няма да бъде безпричинно отказано или забавено.

**Прехвърляне на права и задължения**

**Чл. 39.** Никоя от Страните няма право да прехвърля никое от правата и задълженията, произтичащи от този Договор, без съгласието на другата Страна. Паричните вземания по Договора могат да бъдат прехвърляни или залагани съгласно приложимото право.

**Изменения**

**Чл. 40. (1)**Този Договор може да бъде изменян само с допълнителни споразумения, изготвени в писмена форма и подписани от двете Страни.

**(2)** ИЗПЪЛНИТЕЛЯТ няма право да извършва изменения и допълнения, които водят до изменения на цените по договора, освен в случаите на намаляване на цените на предоставяните на ВЪЗЛОЖИТЕЛЯ услуги.

**(3)** Всички изменения по договора са действителни само, ако са извършени с писменото съгласие между двете страни.

**Непреодолима сила**

**Чл. 41. (1)** Никоя от Страните по този Договор не отговаря за неизпълнение, причинено от непреодолима сила. За целите на този Договор, „непреодолима сила“ има значението на това понятие по смисъла на чл. 306, ал. 2 от Търговския закон.

**(2)** Не може да се позовава на непреодолима сила Страна, която е била в забава към момента на настъпване на обстоятелството, съставляващо непреодолима сила.

**(3)** Страната, която не може да изпълни задължението си поради непреодолима сила, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в срок до 10 (десет) дни от настъпването на непреодолимата сила, като посочи в какво се състои непреодолимата сила и възможните последици от нея за изпълнението на Договора. При не уведомяване се дължи обезщетение за настъпилите от това вреди.

**(4)** Докато трае непреодолимата сила, изпълнението на задълженията на свързаните с тях насрещни задължения се спира

**Нищожност на отделни клаузи**

**Чл. 42.** В случай, че някоя от клаузите на този Договор е недействителна или неприложима, това не засяга останалите клаузи. Недействителната или неприложима клауза се заместват от повелителна правна норма, ако има такава.

**Уведомления**

**Чл. 43. (1)** Всички уведомления между Страните във връзка с този Договор се извършват в писмена форма на български език и могат да се предават лично или чрез препоръчано писмо, по куриер, по факс, електронна поща.

**(2)** За целите на този Договор данните и лицата за контакт на Страните са, както следва:

1. За ВЪЗЛОЖИТЕЛЯ:

Адрес за кореспонденция: гр. София, площад „Света Неделя“ №5

e-mail: stopanskideinosti@mh.government.bg

За контакт: отдел "Стопански дейности", дирекция "Административни дейности"

2. За ИЗПЪЛНИТЕЛЯ:

Адрес за кореспонденция: ……………………………………….

 **(3)** За дата на уведомлението се счита:

1. датата на предаването – при лично предаване на уведомлението;

2. датата на пощенското клеймо на обратната разписка – при изпращане по пощата;

3. датата на доставка, отбелязана върху куриерската разписка – при изпращане по куриер;

3. датата на приемането – при изпращане по факс;

4. датата на получаване – при изпращане по електронна поща.

**(4)** Всяка кореспонденция между Страните ще се счита за валидна, ако е изпратена на посочените по-горе адреси (в т.ч. електронни), чрез посочените по-горе средства за комуникация и на посочените лица за контакт. При промяна на посочените адреси, телефони и други данни за контакт, съответната Страна е длъжна да уведоми другата в писмен вид в срок до 3 (*три*) работни дни от настъпване на промяната. При неизпълнение на това задължение всяко уведомление ще се счита за валидно връчено, ако е изпратено на посочените по-горе адреси, чрез описаните средства за комуникация и на посочените лица за контакт.

**(5)** При преобразуване без прекратяване, промяна на наименованието, правноорганизационната форма, седалището, адреса на управление, предмета на дейност, срока на съществуване, органите на управление и представителство на ИЗПЪЛНИТЕЛЯ, същият се задължава да уведоми ВЪЗЛОЖИТЕЛЯ за промяната в срок до 5 (*пет*) дни от вписването ѝ в съответния регистър.

**Приложимо право**

**Чл. 44.** Този Договор, в т.ч. Приложенията към него, както и всички произтичащи или свързани с него споразумения, и всички свързани с тях права и задължения, ще бъдат подчинени на и ще се тълкуват съгласно българското право.

**Чл. 45.** За неуредените в този Договор въпроси се прилагат разпоредбите на действащото българско законодателство.

**Разрешаване на спорове**

**Чл. 46.** Всички спорове, породени от този Договор или отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване, както и споровете за попълване на празноти в Договора или приспособяването му към нововъзникнали обстоятелства, ще се уреждат между Страните чрез преговори, а при непостигане на съгласие – спорът ще се отнася за решаване от компетентния български съд.

**Екземпляри**

**Чл. 47.** Този Договор се състои от ……………………………………. страници и е изготвен и подписан в 3 (три) еднообразни екземпляра – два за ВЪЗЛОЖИТЕЛЯ и един за ИЗПЪЛНИТЕЛЯ.

**Приложения:**

**Чл. 48.** Към този Договор се прилагат и са неразделна част от него следните приложения:

Приложение № 1 – Техническа спецификация;

Приложение № 2 – Техническо предложение на ИЗПЪЛНИТЕЛЯ;

Приложение № 3 – Ценово предложение на ИЗПЪЛНИТЕЛЯ;

|  |  |
| --- | --- |
| **ЗА ВЪЗЛОЖИТЕЛЯ:****…………………………………..** | **ЗА ИЗПЪЛНИТЕЛЯ:****…………………………………..** |